Vi har en forventning om at få at vide, hvad den nye skole har at tilbyde i forhold til den gamle skole. Sådan lyder det fra Malene Poulsen, der sammen med sin mand Casper havde takket ja til tilbuddet om at kigge forbi. Og de mente, de fik svar på det, der gerne ville, men er fortsat nysgerrig på, hvordan børnene kommer til at opleve overgangen fra de gamle skoler til det nye Skolecenter Jetsmark. Der var i løbet af dagen, da Jammerbugt Kommune uden for til Åben Byggeplads til det, der bliver til den nye skole, oplæg om ideerne bag den nye skole og læringsmiljøer. Byggeriet af skolen gik i gang sidste år, og siden er der flyttet 50.000 kubikmeter sand og muld under udgravning af fundamentet, regulering af terrænet og opbygning af fundamentet. Den nye skole kommer til at danne rammer for skolebørn fra Moseby, Kaas og Pandrup. Derudover bliver skolens nye og moderne rammer et kulturcenter for områdets borgere. - Det er betyder meget for Jetsmark-området, at de kan blive samlet. Vi har indtil videre en skole i Pandrup og en i Kaas, og alle ser frem til 2023, hvor de bliver lagt sammen til en skole, siger formand for børne- og familieudvalget, Jammerbugt Kommune, den socialdemokratiske Susanne Møller Jensen. Skolecenter Jetsmark opføres med plads til tre spor fra 0.-9. klasse med integreret SFO og plads til førskoleelever fra 1. april til 1. august. Det er entreprenørfirmaet NCC, som har vundet opgaven med at bygge skolen. Den bliver 8500 kvadratmeter stor og har et samlet budget på 152 millioner kroner. Skolen bliver klar til brug i august 2023, når det nye skoleår starter.

Opsummering:
Malene og Casper Poulsen fra Kaas var blandt de mange, der tirsdag kiggede forbi til Åben Byggeplads - det, der meget snart bliver skolecenter, som samler eleverne fra Moseby, Kaas og Pandrup.